Grava ero en la konflikto inter TEJO kaj UEA eble baldaŭ solviĝos, se la nova statuto de TEJO fine estos oficiale registrita. Tamen la sendependiĝanta TEJO daŭre ne havas buĝeton por 2017.
#000001
Akriĝintaj problemoj en la rilatoj inter la gvidantoj de Universala Esperanto-Asocio kaj ĝia sendependiĝanta junulara sekcio TEJO lastatempe estis ĉe la pinto de la tagordo en ambaŭ asocioj.
#000002
La estraro de TEJO dum komitata kunsido fine de aprilo daŭre ne povis prezenti financan raporton pri la jaro 2016, nek buĝeton por la jaro 2017. Laŭ la estraro la problemo estis kaŭzita de nefunkcianta kunlaboro kun la Centra Oficejo de UEA. Ankaŭ la fakto, ke la nova statuto de TEJO daŭre ne estas oficiale registrita en Nederlando, laŭ TEJO estas sekvo de sabotado flanke de la Centra Oficejo.
#000003
La prezidanto de TEJO, Michael Boris Mandirola, sekve havis kun si longan liston de postuloj, kiam li kelkajn tagojn post la komitata kunsido de TEJO veturis al la Centra Oficejo por partopreni la estrarkunsidon de UEA kiel reprezentanto de TEJO.
#000004
La unua postulo en la listo de TEJO estis, ke la nova statuto de TEJO, kiu estis aprobita en julio 2016, fine estu oficiale registrita en Nederlando. Nur post tio la statuto jure povos ekvalidi.
#000005
– Ja ekzistas malsamaj perspektivoj pri la efektiva kunlaboro inter TEJO kaj UEA en la lastaj monatoj, kaj ni dum la kunsido amplekse kaj detale traktis la ĉefajn konkretajn plendojn de TEJO. La paroloj pri “sabotado” estas misgvidaj, evidente, ĉar ĉiuj agantoj de UEA, inkluzive de la Ĝenerala Direktoro, celas kunlaboron surbaze de reciproka respekto kaj klaraj komunaj interkonsentoj. Kie mankas tia interkonsento, ni laboras por krei ĝin.
#000007
La listo de postuloj, kiujn TEJO direktas al UEA, tamen ne elĉerpiĝas per tiu unua punkto. Krom ke la nova statuto estu oficiale registrita, TEJO postulas interalie, ke:
#000012
La estraranoj kaj stabanoj de TEJO havu aliron al la membrara datumbazo.
La rajto de la prezidanto kaj vicprezidanto de TEJO unuope subskribi dokumentojn nome de TEJO estu oficiale registrita.
La kasisto ekhavu aliron al la aktuala kontolibro de TEJO kaj la eblon mem elspezi monon el rimedoj de TEJO.
#000013
Aldone TEJO volas, ke la prezidanto, la ĝenerala sekretario kaj la kasisto regule ricevu aktualajn informojn pri la spezoj kaj membraro de TEJO. Pri la eventuala plenumo de ĉiuj ĉi postuloj flanke de UEA mankas konkretaj promesoj.
#000014
Kiel ajn, almenaŭ la unua postulo de TEJO supozeble baldaŭ estos plenumita, kaj post la registriĝo de la nova statuto la asocio iĝos jure sendependa.
#000017
Tamen la sendependa asocio daŭre ne havas buĝeton por la nun aktuala agadjaro, nek eĉ bilancon pri la jaro, kiu finiĝis antaŭ pli ol kvin monatoj.
#000018
Lige kun la estrara kunsido de TEJO, okazinta en Italio de la 2-a ĝis la 5-a de junio, la kasisto de la asocio, Cédric Marchal, en la komitata diskutlisto de TEJO anoncis, ke li jam certe ne sukcesos prepari tiujn gravegajn financajn dokumentojn antaŭ la fino de sia mandatperiodo:
#000019
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000022
EU-komisionano faris paroladon en Esperanto
#000024
Kiel mi diris en Twitter, tiu novaĵo alvokas du reakciojn ĉe mi:
* Ĉio ne glate iras en la sendependiga procezo de TEJO. Sed tio laŭ mi tute normalas, TEJO kaj UEA paŝas siajn unuajn paŝojn kiel sendependiĝantaj asocioj, kaj poste kiel sendependaj asocioj. Ili serĉu kiel labori kune, kaj tio petas kaj petos ankoraŭ tempon. Pro tio, mi pretas esti indulgema. Fakte, tiuj problemoj estas ekzakte kial la sendependeco gravas por TEJO: ĉiam ŝilditaj de la granda frato, la junularo estas malresponsigita. Alfrontante mem la defiojn de responseco, la TEJO-anoj iĝos pli bonaj plenkreskulaj Esperantistoj poste. Tiuj problemoj estas lecionoj, kaj se, kiel ĉiuj lecionoj, ili havas koston, tiu kosto estas malpli granda ol la profito alportota.
* Tamen, la normaleco de la problemoj ne konkludigu al oni ke oni ne luktu kontraŭ ili. Mi scias ke malfacilas esti estrarano, kaj ke la vivo estas tiel, ke neantaŭviditaj (kaj neantaŭvideblaj) ŝanĝiĝoj foje okazas, taŭzante ĉiujn oniajn planojn. Tamen, estraraneco estas ofico, ne titolo. Anstataŭ simple agnoski la fakto ke iu estrarano ne povas labori por TEJO dum monatoj, la estraro serĉus solvojn (kiel nomumi iu en aŭ ekster la estraro por plenumi la taskojn dumtempe neplenumeblaj de iu estrarano). Probable ne mankas la antaŭaj kasistoj de TEJO kiuj ĝojus helpi, por la nuna problemo, ekzemple. Kaj buĝeto ne estas malgrava afero. Mi ŝatas TEJOn kaj subtenas ĝian sendependon. Sed oni laboru serioze po ne doni al la oponantoj argumentojn!
#000025
Vi bildigas ekzakte kion mi diris. Ja TEJO ne bone preparis tiun sendependiĝon. TEJO estas malresponsigita de la fakto ke ĝi estas dependa organizaĵo! Estante sendependa, ĝi pli kaj pli responsiĝos, kaj tiaj problemoj malaperos. Se oni atendu ke TEJO-estraroj estus tute responsaj antaŭ ol akcepti la sendependiĝon de la asocio, oni atendos porĉiame. El la vivo mem de sendependa asocio la TEJO-estraro lernos iĝi responsa. Estas la nura vojo, ne ekzistas aliaj.
#000027